17. ACOMPANYAMENT AL DOL EN ADOLESCENTS QUE ESTAN VIVINT LA PÈRDUA D'UNA PERSONA ESTIMADA *2\nSessions: 1sessió alumne DOL 60m. 2sessions GRUP 90m amb un interval de dues setmanes i 2sessions EQUIP DOCENT\nBELÉN CALAFELL I SARA CUARTERO Psicòloga General Sanitària. Especialitat en Psicoteràpia amb Nens i Adolescents CIUTADELLA\nEls infants i adolescents en dol formen un grup d’iguals, en el qual s’acompanyen, on comparteixen, es veuen reflectits en la vivència de l’altre i, en darrer terme, es senten sostinguts pels professionals que els condueixen.\nPer altra banda, també es sap que en la vivència d’una pèrdua significativa, per a l’infant i l’adolescent l’aula s’ha de convertir en un lloc terapèutic. En aquest sentit, el personal docent necessitarà tot el suport possible que l’ajudi a respondre a les diferents situacions que es trobarà i, al mateix temps, haurà de fer de model de com una persona adulta respon davant el patiment de les pèrdues de la vida.\nAtendre i acompanyar les necessitats físiques, emocionals, cognitives i conductuals que presenten els adolescents davant la pèrdua d’una persona estimada.\nFacilitar les eines i recursos adequats als adolescents per a una gestió emocional adaptativa.\nAtendre el procés de dol des del Centre Educatiu, com a eina de prevenció i seguretat.\nProporcionar pautes d’orientació al professorat per a atendre les reaccions de l’alumnat, les famílies i les seves pròpies.\nPrevenir, detectar i atendre factors de risc davant possibles dificultats en un procés de dol no elaborat.\nProporcionar els beneficis que suposa compartir la pròpia vivència amb el grup d’iguals.\nConceptes: El procés de dol com una vivència natural que cal ser atesa en funció de les necessitats de cada persona i/o col·lectiu.\nFactors de risc i factors protectors per a la vivència adaptativa del procés de dol en els adolescents.\nIntroducció a una pedagogia sobre la vida i la mort des dels Centres Educatius\nProcediments: Dinàmiques per a facilitar el sentiment de pertinença al grup.\nDinàmiques grupals i individual per a facilitar l’expressió emocional del procés de dol que estan vivint.\nAcompanyar, validar i atendre les diverses necessitats i expressions de cadascun dels membres del grup\nAbans: Entrevista de valoració amb l’equip docent responsable de l’alumne/a en procés de dol.\nDurant: Sessions semiestructurades per objectius a assolir\nLes tècniques utilitzades seran de tipus dinàmic, comunicatiu i creatiu amb la intenció d’integrar les reaccions individuals i col·lectius pròpies de les diferents etapes del procés de dol.\nValorar una intervenció individual amb algun/a alumne/a, si així es valora per part de les professionals responsables.\nDesprés: Entrevistes de tancament del taller amb l’equip docent de referència\nMaterial específic per a treballar els continguts teòrics i les dinàmiques de grup. ** En la trobada prèvia amb els responsables del Centre es pactarà qui aporta el material necessari per a portar a terme les dinàmiques d’alguna de les sessions\nAlumnes d’Educació Secundària i Batxillerat que estan vivint el procés de dol per la mort d’una persona estimada, així com el seu grup de referència dins el Centre Educatiu.\na) 1 sessió amb l’alumne/a en dol de 60 minuts\nb) 2 sessions per GRUP amb una durada de 90 minuts ( interval de dues setmanes entre cadascuna de les dues sessions grupals )\nc) 2 sessions amb l’equip docent de 60 minuts\nTOTAL SESSIONS= 5 sessions\nEn cas que les professionals responsables i/o l’equip docent de referència així ho consideri, es proposarà una sessió amb la família de l’alumne/a en dol.


Tourmalet: Manifest final del Cycletourism Congress Costa Brava\nManifest final del Cycletourism Congress Costa Brava\nEls dies 1,2,3,i 4 d’octubre s'ha celebrat el Cycletourism Congress Costa Brava a les localitats de Sta. Cristina d’Aro, Castell/Platja d’Aro i Sant Feliu de Guíxols.\nEls participants, ponents i organitzadors que han participat activament en el desenvolupament de les sessions i de les sortides tècniques, han conviscut amb els ciutadans de la Vall D’aro i han rebut a d'altres ciclistes vinguts d’arreu d’ Europa,\nQUE el cicloturisme és una activitat lúdica, que promou l’activitat física i la descoberta de nous paratges. El cicloturisme té un alt component de prevenció de les malalties, sobretot de la obesitat, de l’estrès i de les malalties cardiovasculars. El Cicloturisme és també una activitat esportiva on els ciclistes es marquen reptes contra ells mateixos enfront les dificultats, és una forma d’entendre la relació dels ciclistes amb les persones, una oportunitat d’introspecció i coneixement d’un mateix i els territoris, vivint intensament el paisatge i participant en l’economia de les regions que visitem.\nQUE el cicloturisme és una forma de turisme que no contamina, ni ambientalment, ni acústicament, promou el respecte al paisatge, que en moments on es debat la problemàtica del canvi climàtic és un element de primera magnitud per recolzar la disminució del impacte del CO2 i de pacificació del trànsit motoritzat.\nQUE tothom té dret a pedalar per camins, carreteres i rutes urbanes, amb infraestructures ben desenvolupades que garanteixin la seguretat i respecte mutu entre tots els vehicles.\nQUE les autoritats politiques i administratives han de vetllar perquè l’exercici dels drets dels ciclistes es desenvolupin amb llibertat i seguretat i amb coordinació amb les xarxes i polítiques cicloturistes europees.\nQUE el cicloturisme desestacionalitza l’oferta turística i diversifica els segments de mercat: especialment famílies i persones respectuoses amb el territori.\nQue la demanda ha incrementat notablement i ho continua fent malgrat la crisi i en conseqüència, l’oferta també ho està fent obrint un clar sector econòmic en creixement.\nMANIFESTEN que el cicloturisme és una gran oportunitat per diversificar el turisme i donar altres al•licients als visitants de la Costa Brava; també volem incidir en el gran potencial que tenen les nostres comarques i territoris per fer possible que aquesta activitat sigui turisme, esport, filosofia, activitat física i repte personal. Calen a les nostres comarques esforços per especialitzar els allotjaments i integrar-los en l’activitat i cal també una coordinació de la difusió del nostre potencial de manera conjunta sota una marca: Girona, cicloturisme de qualitat.\nMANIFESTEN la nostra voluntat de fer cicloturisme a casa nostra i en qualsevol lloc.\nEn el Congrés hem après que totes les disciplines que promouen el ciclisme han de ser reconegudes i estimades per nosaltres mateixos i hem de sentir-nos partícips de l’activitat.\nRecomanem a tots els conductors de vehicles motoritzats a realitzar algun recorregut cicloturista per conèixer de primera mà tots aquests beneficis de que gaudim els cicloturistes i convidem els ciutadans que no coneixen el cicloturisme que ho provin, que surtin al carrer, a les nostres comarques i ens comprometem a tornar-nos a veure en el II Congrés de Cicloturisme Costa Brava.\nPublicat per Rafael Vallbona a 20:17


- Amb representacions el 19 de desembre i el 2 de gener\nAquest any, la representació de “Els Pastorets” a l’Ateneu compleix el seu desè aniversari. Una dècada omplint l’aforament del local i portant a Sant Adrià una de les obres teatrals nadalenques més típiques de la cultura catalana.\nL’obra ha estat dirigida per Àngel Sánchez i Güelmes, i han participat actors grans i petits, tot representant divertides i entranyables escenificacions de l’obra més coneguda de Josep Mª Folch i Torres. Fa deu anys, un grup de gent hi va posar totes les ganes i il•lusió per recuperar aquesta tradició, que amb empenta i voluntat va tirar endavant.\nLa propera funció de “Els Pastorets” a l’Ateneu aquest Nadal, tindrà lloc el 2 de gener de 2011. Les entrades estan numerades i costen 6€ (5€ per als socis).


Centpeus: Estirar amb compte.\nL’alarma ha saltat amb una nota de l’agencia del medicament sobre el mal ús amb els tractaments a base de toxina botulínica, dels quals el més famós és el Botox. El cas és que s’han donat alguns casos de reaccions adverses i el que han fet ha sigut, bàsicament recordar com s’ha de fer servir el tractament. El que m’ha sorprès en llegir el comunicat és que dels dotze casos greus detectats, sis van donar-se en nens de menys de tretze anys, i un d’ells va morir. Realment un nen tan petit requereix tractaments amb Botox? Com que ignoro el motiu, prefereixo creure que no va ser per motius purament estètics. L'ús de tractaments basats en aquesta toxina ha agafat una certa popularitat per eliminar les arrugues de la cara. Després d’unes poques injeccions subcutànies, la pell sembla més tensa i l’aspecte de la cara es rejoveneix. És un tractament realment efectiu, però amb el que cal anar amb compte. La idea de tot plegat és aprofitar el funcionament d’una toxina generada per un bacteri, el Clostridium botulinum. Aquest microbi genera una proteïna que interfereix la comunicació entre les neurones i les cèl·lules del múscul. Quan contraiem un múscul, el que passa és que enviem un senyal a través dels nervis que van del cervell fins al múscul. Quan el senyal arriba a l’extrem del nervi, aquest deixa anar una substància, anomenada acetilcolina, que s’uneix a les cèl·lules musculars i desencadena la contracció. Doncs el que fa la toxina botulínica és impedir que les neurones alliberin aquesta acetilcolina. Aleshores, al múscul no li arriba cap senyal i simplement no es contrau. Pràcticament igual que si haguéssim tallat el nervi. Com que les arrugues es generen per contraccions dels músculs de la cara, si injectem aquesta toxina, aconseguirem que es relaxin i que els plecs a la pell causats per la contractura desapareguin. Però cal anar amb compte i assegurar-se que la toxina actua únicament on volem. Per això es fa servir en quantitats molt petites. I molt, vol dir molt. No és perquè si. Una intoxicació per aquests bacteris, una malaltia anomenada botulisme, pot ser fàcilment mortal. Principalment perquè si afecta a la musculatura del tòrax, el pacient simplement deixa de respirar. Els músculs que inflen i desinflen el pulmó a cada inspiració deixen d'actuar... i adéu! I d’altra banda, la toxina no és qualsevol cosa. En realitat és la neurotoxina més potent que es coneix. Per fer-nos una idea. Amb mig quilo d’aquesta toxina n’hi ha prou per matar a tota la població mundial! Per matar una persona n’hi ha prou amb menys de la deumil·lèsima part d’un mil·ligram. De manera que poca broma. És tan tòxica que, òbviament, molts exèrcits l’han incorporat com armament biològic. En argot militar és coneix com “agent X” i el seu ús està prohibit pel Protocol de Ginebra i la Convenció Sobre Armes Químiques. Però ja sabem tots com funciona això. Per tant, estem parlant d’un agent potencialment molt perillós. Però com tot, si s’aplica correctament pot tenir efectes molt útils. Inicialment no es feia servir per estètica sinó per tractar patologies relacionades amb una excessiva contracció de determinats músculs. Per exemple les contraccions de les parpelles, l’estrabisme o alguns tipus de torticolis. I en el cas de l’estètica s’administra per eliminar les arrugues del front i de l’espai entre els ulls. Però no es pot emprar per les del voltant de la boca. El problema és que aquesta regió té molts vasos sanguinis i hi ha el risc que la injecció enlloc de quedar-se subcutània, entri en el sistema sanguini i s’escampi la toxina per indrets més sensibles, com la musculatura del coll o dels pulmons. Si això passa, els problemes poden ser molt greus i fins i tot mortals, de manera que millor deixar les arrugues de la comissura dels llavis lluny de la toxina aquesta. Perquè ja és curiós injectar-se amb finalitats estètiques una neurotoxina que es fa servir com armament biològic, però al menys fer-ho bé.\ndoncs jo no ho trobo curiós, més aviat em sembla horrorós... ens estem tornant bojos tots plegats!\nMolt bo l'articleA més a més jo penso que d'estètica res de res. Perquè no hi ha cosa més antiestètica que una persona gran amb la cara ben estirada.Per més informació: la sèrie Nip TuckSi no l'heu vist mai, val la pena veure'n algun capítol.Salut\nCom sempre, gràcies per aquest post tan didàctic. Dona gust llegir-te!Jo ho trobo espantós, la veritat.Personalment, no m'agraden gens les cares plenes de coses d'aquestes, prefereixo molt més una cara amb els senyals de vida i experiències viscudes. Al cap i a la fi, a viure és al que aspirem, no?Jo vull arribar a ben velleta i arrugadeta... :-)\ncrec que em sentiria molt incomoda amb toxina botulínica pel front!!! Si, em quedo amb les meves arrugues, que a més sovint serveixen per fer broma amb els meus fills quan em diuen que faci "la taula" (la forma que adquireixen les meves estimades arrugues dels front quan faig determinada expressió, bé segons ells!!)Es important que sapiguem acceptar el pas del temps, en aquest sentit crec que abans la gent ho sabia acceptar molt millor, ara ens empenyem en voler ser sempre joves, però fins que el senyor dels mil anys no ho arregli ho tenim clar.\nOstres... sembla mentida que una cosa tan tòxica es faci servir tan freqÚentment amb finalitats tan poc útils... I això del btulisme em sona de que quan anàvem a comprar, no podíem agafar llaunes de conserva que estiguessin bufades perquè ens deien que podien estar en mal estat i podies emmalaltir...\nHola Centpeus, la toxina botulínica té força aplicacions en medicina, per exemple per tractar espasmes en persones amb cerebral o transtorns del moviment. Suposo que els nens que menciones rebien tractament per aquest tipus d'indicacions. laianna\nkika: Tots no. Que no tothom les fa aquestes coses!David. Nip Tuk ara sembla una exageració, però potser no ho sigui tant.Rita: La arruga es bella!... si es porta bé :-DMo. La taula? Ostres, aquesta si que es bona! laia. Tot te dues cares, el ying i el yang. La toxina aquesta també es útil per tractar malalties musculars.Laianna. Si, si! A medicina hi te moltes aplicacions per controlar tetànies i coses així. Jo també espero que fos per això, però com que hi ha persones d'allò més ares pel mon,... ves a saber.\nJo el primer cop que em van dir què era el botox no m'ho creia: pensava que m'estaven prenent el pèl. Però hi ha un munt de gent que el fa servir, cosa que em fa pensar que potser hi ha més gent que no hi toca d'allò que em pensava...


Les fires de Tots Sants omplen el centre de Girona de curiosos - Empordà\nLes fires de Tots Sants omplen el centre de Girona de curiosos\nRaquel Gironès 02.11.2019 | 06:30\nMilers de curiosos van omplir ahir el centre de Girona per mirar els quadres dels pintors i dibuixants i els productes d'artesania elaborats per ceramistes, fusters o cistellers. Un any més, la ciutat es va convertir per Tots Sants en un museu a l'aire lliure amb la celebració de diferents fires. Alguns visitants van emportar-se un record a casa, però la gran majoria eren això, curiosos que venien «a mirar».\nLa 54a edició de la Fira Mercat del Dibuix i Pintura va omplir la plaça del Vi, la rambla Llibertat, el pont de Pedra i la plaça de Catalunya. Uns 90 paradistes van exposar les seves obres realitzades amb diferents tècniques de pintura i de dibuix.\n«Quanta qualitat que hi ha aquest any, hi ha gent amb molt de talent», comentava en Joan Garriga a la seva dona. No venien a comprar, només a veure els quadres, confessava. Una tradició que fan des de fa molt de temps. I com ells, molts més.\nEl pintor de Vic Miquel Ordeig explicava que cada vegada la gent compra menys. «Abans es venia més», afirmava consternat. Fa 20 anys que ve a la fira de Girona i continua venint perquè, dintre de tot, els gironins són uns bons clients.\nUna sensació similar tenia la Montse Roqueta, pintora de Girona. «Hi ha molta gent que passa i diu 'oh, que maco' però passen i no compren», afirmava. I així mateix ho confessaven els mateixos visitants. En Toni Anglada i en Pau Galan, de Salt, van anar ahir a la fira amb les seves dones «a mirar, i a passejar, res de comprar», asseguraven.\nD'altra banda, el pintor de Vilanova i la Geltrú Quim Boleda i la seva dona, Maite Bonastre, explicaven que després de tres anys sense venir a la fira de Girona enguany han tornat. «Ens agrada molt el mar i venir a Girona ens encanta», explicaven. Asseguraven, però, que s'han trobat que hi ha menys parades i menys gent. Tanmateix, tenien l'esperança de tancar el dia amb força vendes.\nTots els artistes consultats celebraven el bon clima que va fer ahir a la ciutat de Girona. Encara que a la tarda el cel es va ennuvolar, el més important és que no va ploure. D'altra banda també van explicar que no van patir per si se suspenia la fira, tal com ha passat amb les barraques. «L'art és diferent que la música, en cap moment vaig pensar que seria un problema celebrar la fira i que s'hauria de suspendre com ha passat amb els concerts», afirmava Miquel Urdeix.\nEls joves surten de dia\nEntre els milers de visitants que van omplir ahir el centre de Girona també hi havia gent jove que va anar a fer el xafarder. La Marta Colomina i l'Ariadna Fernández, que viuen a Girona, explicaven que van anar a esmorzar i a fer el vol a la fira, ja que a la nit no van sortir de festa perquè no hi havia barraques. «Aprofitem més el dia ara que no hi ha concerts a La Copa», afirmaven.\nD'altres, com en Toni Anglada i en Pau Galan, una generació més gran, explicaven que han viscut les fires exactament igual que altres anys i que la suspensió de les barraques no els ha afectat. «Ja no anem als concerts», afirmaven.\nEl treball fet a mà\nUns metres més amunt, deixant enrere la Rambla i enfilant-se pel carrer Ballesteries, els artesans exposaven els seus treballs. Fins i tot, alguns no perdien el temps i seguien creant. És el cas de la parada de la Iolanda Flor. Mentre ella venia petites figuretes de ceràmica, una ajudant treballava amb el fang per seguir ampliant l'aparador de Quatre Pètals. Així, els visitants podien veure com s'havien elaborat els productes exposats.\nFlor destacava que enguany la circulació de persones per la Fira Mercat d'Artesans, Brocanters i Antiquaris havia millorat. «Ara només hi ha parades a una banda del carrer i això permet que hi hagi més espai per passar», afirmava. «Que ens donin un espai definit i diferenciat als artesans està molt bé perquè és una forma de donar suport a totes les persones que així ens guanyem la vida i sentim l'ofici», afegia.\nI els més petits també van gaudir de les fires de Tot Sants. La canalla va poder conèixer de primera mà els oficis artesans, com és el cas de la ceràmica. El ceramista elaborava la guardiola i els més petits la decoraven posant-li unes orelles, uns ulls i un nas de porquet.


bellver08: Per camins de terra i d'aigua\nReflexions personals d'àmbit local."Bellver" es la denominació que va tenir, després de l'arribada del Rei En Jaume,la contrada on ara es situa Sant Llorenç des Cardassar.\n19 d’abr. 2015\nPer camins de terra i d'aigua\nPer camins de terra i d'aigua. Estudi de Manacor i Sant Llorenç des Cardassar en època andalusina i fins just després de la conquesta de Jaume I (1229-30) és la síntesi de la tesi doctoral d'Eugènia Sitjes Vilaró -presentada l'any 2008 a la Universitat Autònoma de Barcelona amb el títol "Assentaments i sistemes hidràulics andalusins abans i just després de la conquesta catalana (1229-1230)"- publicada fa poc (agost, 2014) a MUSA, la revista del Museu d'Història de Manacor, dirigida per M.M.Salas.\nMe'n vaig assabentar gràcies a un correu de n'Antoni Font, persona enamorada de les velles pedres i, de seguida que vaig poder, me'n vaig fer amb un exemplar. (No feia encara ni quinze dies que, amb ocasió d'una recent visita al Museu, havia tornat a fotografiar aquell primer panell informatiu sobre toponímia andalusina).\nEntre altres coses, situa les alqueries i rafals, amb la extensió en jovades (1 jovada=16 quarterades) que es citen a La Remenbrança de Nunó Sanç i les compara amb els que apareixen documentat a l'Escrivania de Cartes Reials de l'Arxiu del Regne de Mallorca.\nTambé fa referència a les coves-refugi, als espais irrigats -els mateixos que hi havia abans de les modernes bombes d'immersió- i als camins d'època andalusina.\nEn definitiva una mirada a la nostra història "des temps des moros".\nConèixer el passat sempre resulta interessant perquè, seguint a Gramsci, "permet als homes comprendre el seu present a partir del seu passat i modificar aquest present i avançar en la construcció d'un futur millor per a tots".\nEs així que, de banda la cruïlles de camins (que situen els actuals nuclis de Manacor i Sant llorenç), després de llegir les descripcions de "Albaraber" (sa Blanquera) i Algaren (sa Cova), potser es fa necessari -si ho he sabut entendre- haver de triar (sempre s'ha de triar!!): seguir les aportacions documentals que sembla ser que situen Santa Maria de Bellver a la cruilla de camins andalusins o seguir les intuïcions que suposen aquella primera església a Son Vives.\nUn assequible i excel·lent regal, ara que s'apropa el "dia del llibre"\nlliçons de coses\nPetit tractat de les grans virtuts\nEl dilema del nas\n"Malgrat es pugui assenyalar el contrari, tota persona viu el viure que vol viure"\n(H. Maturana. Introducció a la Biologia cultural)\n"A l'home se li pot prendre tot menys una cosa, la darrera de les llibertats humanes, l'elecció de l'actitud personal davant un conjunt de circumstàncies per decidir el seu propi camí" (Viktor E.Frankl. Citat per Alex Pattakos a "En busca del sentido")\n¿Es l'atzar un producte de la nostra ignorància o un dret intrinsec de la naturalesa? (J.Wagensberg)\nComprovar com a través de l'escolta -i d'alguna paraula- ets capaç de que, una altra persona, es comprometi a l'acció per arribar a les seves propies metes, produeix una intima i forta satisfacció.\nLa manera mes perillosa d'enganyar-se a si mateix es creure que solament existeix una realitat; es donen, de fet, innombrables versiones de la realitat, totes son resultat de la comunicació i no el reflex de veritats eternes i objectives (P.Watzlawick)\nTema Fantàstic, S.A.. Imatges del tema creades per konradlew. Amb la tecnologia de Blogger.


De iisfugel Makkum Països Baixos - Ofertes d'hotels amb els MILLORS DESCOMPTES EN LÍNIA Fer un comentari al lloc web\nDe iisfugelZeedijk 5 A, Makkum, Makkum, Països Baixos, 8757 JV - Veure al mapaExcel·lent8,2Basada en78comentarisDe iisfugelVeure més fotos"Nice and spacy apartment in old church. Good kitchen and out..."LauriFinlandVeure més fotosVeure totes les 27 fotosMolt bona ubicació 8,7Veure al mapa8,7UbicacióParticularitats que li encantaranWi-Fi gratuït en totes les habitacionsbalcó/terrassaesports d'aigua (no motoritzats)aparcament de cotxes\nSobre l'allotjamentDescripcióConvenientment situat a Makkum, De iisfugel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. De iisfugel ofereix un servei impecable i compleix amb totes les exigències dels més experimentats viatgers. Habitació familiar, instal.lacions de barbacoa, restaurant són només algunes de les comoditats que fan que De iisfugel sigui diferent dels altres hotels de la ciutat. Gaudiu de les comoditats d'alta gama com ara calefacció, balcó/terrassa, despertador, aparell de televisió, TV satèl•lit/cable per tal de relaxar-vos després d'un cansat dia. L'hotel ofereix meravelloses instal.lacions d'oci com jardí, esports d'aigua (no motoritzats) que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a De iisfugel.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-seesports d'aigua (no motoritzats) Àpats, begudes i refrigeriinstal.lacions de barbacoa Serveis i comoditatszona de fumadors Per als nenshabitació familiar Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el De iisfugel de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.Mostrar més


Una campanya electoral amb Catalunya de fons (Editorial)\nUna campanya electoral amb Catalunya de fons\nMentre que a Catalunya cada vegada es va teixint un consens més ampli en contra de la repressió i a favor del dret a decidir (el famós 80%), Espanya està cada vegada més dividida\n3 min. Barcelona 13/04/2019 21:05\n651x366 La candidata del PSC al 28-A, Meritxell Batet, i el primer secretari del partit, Miquel Iceta, aquest dijous al primer míting de la campanya, a Santa Coloma de Gramenet / SÍLVIA JARDÍ / ACN La candidata del PSC al 28-A, Meritxell Batet, i el primer secretari del partit, Miquel Iceta, aquest dijous al primer míting de la campanya, a Santa Coloma de Gramenet / SÍLVIA JARDÍ / ACN\nNo és cap novetat, però no per això s’ha de deixar de denunciar. La campanya electoral que estan protagonitzant les dretes espanyoles és altament irresponsable. No només pel que fa a Catalunya, on la candidata popular Cayetana Álvarez de Toledo no té problemes a qualificar els dos milions de votants independentistes de “xenòfobs” i “supremacistes”, sinó també per a la resta de l’Estat, on el PSOE i Podem són titllats cada dia de traïdors i coses pitjors. La dreta vol fer de l’estratègia de la crispació el camí més curt per tornar al poder, encara que sigui al preu de provocar una greu fractura social. Justament allò de què acusen els independentistes catalans. En aquest sentit, cal subratllar l’habilitat d’Álvarez de Toledo per aprofitar electoralment els d’altra banda lamentables incidents a la UAB. Cert independentisme hauria de reflexionar seriosament sobre a qui beneficien els seus actes.\nEl més curiós del cas, però, és que mentre que a Catalunya cada vegada es va teixint un consens més ampli en contra de la repressió i a favor del dret a decidir (el famós 80%), Espanya està cada vegada més dividida i, el que és pitjor, amb una dreta radicalitzada i fortament influenciada pels extremistes de Vox. Serà molt important que el 28-A tant el PP com Cs i Vox tinguin un resultat marginal a Catalunya i, en canvi, s’imposi una majoria a favor de buscar solucions polítiques al conflicte a través del diàleg i la negociació.\nAixò és el que diu precisament en una entrevista a l’ARA la candidata socialista Meritxell Batet, però caldria recordar que una solució política efectiva ha de poder donar resposta a la demanda, àmpliament compartida, d’un referèndum d’autodeterminació. Pedro Sánchez haurà de ser valent si de veritat vol disputar a la dreta l’hegemonia sobre la idea d’Espanya. I això implica reconèixer la plurinacionalitat de l’Estat.\nPer la seva banda, els independentistes haurien d’aprofitar la campanya per fer pedagogia sobre les dificultats objectives que afronta el seu projecte. No per renunciar-hi, evidentment, però sí per fixar un camí més realista i transitable per assolir-lo.\nEn aquest sentit és positiu que en els seus discursos polítics tant ERC com JxCat posin l’accent en el referèndum pactat. L’exercici de l’autodeterminació només podrà ser efectiu amb un referèndum vinculant i reconegut per la comunitat internacional, i això difícilment es produirà sense un acord amb l’Estat. I mentrestant, a més a més, els diferents partits han de poder-se explicar sobre els seus diferents models de societat i les seves receptes per millorar la vida de la gent. Perquè la política també és això.\n"La república que anhelem": l'actualitat en 8 tuits


La crisi, causa de mort | Imma Escamilla\n← Els pares francesos no volen deures pels seus fills\nConverses i tecnologia →\nFa unes setmanes, ens vàrem assabentar que un jubilat grec, de 77 anys d’edat, es va treure la vida deixant una nota però, malauradament, no és l’únic. En les últimes setmanes, deu persones a Itàlia, totes les quals dirigien els seus propis negocis, es van suïcidar a causa de la crisi.\nThe New York Times cita les següents estadístiques:\nA Grècia, on un de cada cinc i mig joves estan aturats, la taxa de suïcidis entre els homes va augmentar més del 24 per cent des de 2007 a 2009.\nA Irlanda, els suïcidis van augmentar un 15 per cent en el tercer període. Al comtat de Cork, 190 persones es van suïcidar a partir de 2009 fins a març de 2011 durant la crisi, el 40 per cent estaven aturats i la majoria eren homes.\nA Itàlia, els suïcidis han augmentat en un 52 per cent.\nEls investigadors assenyalen que les mesures d’austeritat del govern i els impostos en un moment de recessió són els culpables principals. El sociòleg David Stuckler de la Universitat de Cambridge creu que l’austeritat podria convertir la crisi en una epidèmia.\nAl nord-est industrial d’Itàlia, els suïcidis són ja el 40 per cent de les causes de mort, especialment entre els propietaris de negocis. La legislació nacional italiana destinada a frenar la despesa pública ha fet que les administracions estatals i locals frenessin els milers de milions d’euros en comptes pendents amb els creditors, posant una pressió sobre moltes petites empreses. “Aquesta és la bogeria d´aquesta crisi, que la gent es mata perquè les institucions públiques no els han pagat”, va dir Massimo Nardín, un portaveu de la Cambra de Comerç de Pàdua.\nEl més trist de tot això es que aquesta gent haurà trucat a milers de portes buscant ajut i ningú ha fet res. Quan una persona arriba a aquesta desesperació, quan no pot posar un plat a taula, quan es queda sense sostre, quan no veu la llum al final del túnel, és que les coses van de malament a pitjor. Quanta gent necessitarà morir perquè els governs se n’adonin que el seu mandat és “per al poble, pel poble i del poble”?\nPublicat el 21.04.2012 a Tribuna Ganxona


Entitats i Associacions – Agrupament Escolta Skues\nL’Associació Agrupament Escolta SKUES (AE SKUES) des del 20 de Gener de 2002 passa a formar part d’Acció Escolta de Catalunya (fusió de la GEC amb Scouts de Catalunya) i està federada a la Federació Catalana d’Escoltisme i Guiatge (FCEG) i a la Federación de Asociaciones de Scouts de España (ASDE). Des del 2004 també està vinculada al Moviment Laic i Progressista (MLP).\nEs va constituir el 1977 agrupant el que ara són les associacions escoltes i guies existents a Catalunya:\nLa FCEG és el projecte d’escoltisme i guiatge del país, present arreu del territori català, i que implica directament a més de 20.000 infants i joves, 4.000 dels quals són els i les caps, responsables i líders d’aquest gran projecte educatiu. La FCEG compta amb 200 agrupaments que desenvolupen el projecte escolta i guia des de l’arrelament i la implicació local, desencadenant sinergies de participació i compromís amb els municipis amb els que conviuen. El moviment mou més de 15.000 famílies implicades en l’escoltisme i el guiatge i en el projecte de cadascun dels agrupaments. Són trets essencials de l’organització escolta i guia a Catalunya, la participació democràtica, tant de metodologia interna com d’aprenentatge pels infants i joves, l’entorn natural com a lloc bo per la realització de les activitats pròpiament educatives que desenvolupem, i l’educació a través de l’acció.


KurdisCat: 12 dies després del referèndum l'Iraq passa de les sancions al diàleg\n12 dies després del referèndum l'Iraq passa de les sancions al diàleg\na diumenge, d’octubre 08, 2017\nNomés dues setmanes després del referèndum d'autodeterminació del Kurdistan del Sud es comença a passar de les amenaces i les represàlies a una via de diàleg. En el marc del funeral de l'ex president iraquià Jalal Talabani delegacions de Bagdad i Erbil van arribar a un acord per a resoldre el conflicte per la via del diàleg.\nNo tot rutlla en el mateix sentit, parlamentaris de la majoria àrab xiïta volen desposseir els diputats kurds a l'entendre que el Kurdistan optarà per la independència. Aquest extrem no s'ha confirmat. Tot i el contundent resultat al referèndum el parlament kurd no ha proclamat la independència esperant els moviments dels estats veïns que van amenaçar en intervenir. La situació és tal que nombrosos sectors àrabs volen l'expulsió de la comunitat kurda de Bagdad, en especial la fayli. El dirigent del sector minoritari, Muqtada Sadr, va assegurar que "això és castigar als innocents enlloc de fer-ho als culpables".\nMasud Barzani es va trobar am Osama Nujaifi i Ayad Alawi, enviats del president iraquià. Ambdues parts van acordar "des escalar la tensió i optar pel diàleg". Segons Fuad Hussein, de la presidència kurda, l'acord va incloure retirar les sancions imposades per Bagdad de cara a facilitar el diàleg.\n- Sobre els kurds fayli (1)\n- Sobre els kurds fayli (2)


Wikiloc | Percorso 90. Senderisme en tren: de Montlluís (Tren Groc) a Carançà (Tren Groc) per Planès i Fontpedrosa\n90. Senderisme en tren: de Montlluís (Tren Groc) a Carançà (Tren Groc) per Planès i Fontpedrosa\n22.367 217 4566\nVisto 2339 volte, scaricato 50 volte\nTravessa que uneix Montlluís, capital de l'Alta Cerdanya amb Toès i Entrevalls (Conflent), vila coneguda per ser l'inici de moltes excursions per les Gorges de Carançà, sobretot per ser final de la travessa Ruta ST36 Núria-Carançà.\nEl camí ressegueix el vessant nord dels Pirineus per un sender que transcorre entre impressionants boscos, amb innombrables interessos, com Montlluís (capital de l'Alta Cerdanya), ciutat fortificada i Patrimoni de la Humanitat de la Unesco on trobem una de les poques ciutadelles dissenyades completament per Vauban al s. XVII. Si tenim temps val la pena acostar-s'hi per fer-hi una visita. La Ciutadella encara està ocupada per l'excèrcit francès i només es pot visitar a través de l'Oficina de Turisme. A Montlluís trobem algun hotel i una Gîte just sobre la muralla. Podem seguir un sender circular que la envolta.\nDurant els primers quilòmetres gaudirem d'una caminada entre impressionants boscos caducifolis. Compartirem ruta durant una estona amb el PR5 Les arbres du Haut-Conflent, un camí botànic per on anirem trobant plafons identificatius de diferents espècies arbòries.\nDurant la caminada també visitarem patrimoni arquitectònic ferroviari. Així podrem veure tres diferents ponts monumentals de la línia del Tren Groc. Especial atenció té el pont de Gisclard, l´únic pont penjat ferroviari de França. El pont porta el nom de l'enginyer que el va dissenyar i que va morir al mateix pont en un accident amb cinc persones més.\nA mitja travessa passarem pels banys de Sant Tomàs, uns banys d'aigües termals on podrem fer una remullada (6€).\nExcursió mitjana sense dificultats. Entre Fontpedrosa i Toès hi ha una tram on el camí és força aeri (però fàcil) on les màximes dificultats se superen a través d'un túnel.\nCaminada abalisada en tot moment per senyals grocs de PR francès. Fins a Fontpedrosa seguirem el PR14 Randonnée avec le Train Jaune. A partir de Fontpedrosa seguirem el PR Balcons de la Têt resseguint primer a la vora del riu Têt i després per sobre les gorges del riu per un camí fàcil però aeri amb un túnel que supera el tram més delicat.\n-Estació de sortida: Monlluís-La Cabanassa (SNCF. Tren Groc). L'estació es troba a 1km al sud de Montlluís, dins el municipi de La Cabanassa.\n-Estació d’arribada: Toès-Carançà (SNCF. Tren Groc). Estació situada al poble de Thuès-Entre-Valls, als afores de la població, a tocar del pàrquing i zona de lleure que dóna accés a les gorges de Carançà.\nLa travessa comença i acaba en dues estacions del Tren Groc. Totes dues connecten amb l'estació internacional de La Tor de Querol on finalitzen alguns tren de la R3 de Rodalies de Catalunya.\nCàmping sota el camí\nInici baixada a Toès (cruïlla Corniche)\nEstació de Planès (Tren Groc)\nEstació Montlluís-La Cabanassa (Tren Groc)\nPàrquing (Toès i Entrevalls)\nCiao, ha trovato questo percorso interessante 90. Senderisme en tren: de Montlluís (Tren Groc) a Carançà (Tren Groc) per Planès i Fontpedrosa https://it.wikiloc.com/percorsi-escursionismo/90-senderisme-en-tren-de-montlluis-tren-groc-a-caranca-tren-groc-per-planes-i-fontpedrosa-8137543 Saluti, Wikiloc | Percorsi nel mondo


Sanitat habilita un nou telèfon per a demanar cita prèvia amb el metge\nLa línia telefònica està destinada a l'atenció primària amb 200 locutors que donen resposta davant el col·lapse dels centres de salut\nLa Conselleria de Sanitat ha habilitat un nou número de telèfon centralitzat per a la petició de cites prèvies. L’objectiu d’aquesta línia telefònica que arranca avui és que els usuaris puguen cridar quan els seus centres de salut no donen resposta davant el col·lapse.\n“És una solució complementària mentre s’articula una centraleta per a tota l’atenció primària”. Així ho va presentar la consellera de Sanitat, Ana Barceló, en la seua última compareixença davant la comissió d’Hisenda de les Corts.\n“Si existeixen dificultats per a contactar amb el centre de salut, els ciutadans podran cridar al número de telèfon que s’habilitarà. Comptarà amb 200 locutors entrenats i oferirà el mateix servei disponible en la web o l’APP per a sol·licitar cita prèvia telefònica”.\nMÉS PRESSUPOST PER A REFORÇAR LA SANITAT\nEls Pressupostos de 2021 destinaran un total de 7.530 milions a Sanitat. Es tracta d’un 10,4% més que en l’actual curs. Segons Barceló, això reflecteix “l’aposta del Consell per enfortir els serveis públics”. A més, assegura que servirà per a “reforçar el sistema sanitari” després de la pandèmia del coronavirus.\nEl nou pressupost de Sanitat destinarà 65,4 milions a les noves tecnologies, un 28,3% mes que en 2020. L’objectiu és ampliar el nombre d’equips informàtics en atenció primària i avançar en la salut digital. A més, s’obrirà un Portal del pacient implantant un sistema de seguiment i monitoratge. També es potenciarà la medicina predictiva, preventiva, personalitzada, participativa i poblacional (les 5P) a través de les TIC.


Blog sobre tendals i pèrgoles | Sombrha Barcelona\nBlog sobre pèrgoles i tendals\nConeix com fer dels teus espais exteriors llocs únics al nostre blog sobre pèrgoles i tendals. T’expliquem tots els secrets, tendències i molt més.\nGaudeix del teu jardí tot l'any! La pèrgola bioclimàtica retràctil crea un oasi fresc i ombrejat per al teu jardí, pati o terrassa. Són una forma ideal de protegir les àrees a l'aire lliure dels nocius raigs UV, la calor excessiva, la pluja i els forts vents. Una de...\nLes fulles estan canviant, l'aire és més fresc i el sol ja sembla que escalfa menys. La tardor ha arribat! I és el moment de gaudir d'un dels plaers més infravalorats de la tardor: contemplar com cau la pluja des d'un lloc que ens proporcioni aixopluc i confort. Ha...\nAlguna vegada t'ha enxampat la pluja mentre feies una barbacoa al jardí? Amb les pèrgoles per a barbacoes, el teu jardí o terrassa pot convertir-se en una cuina exterior perfecta per a qualsevol època de l'any. Amb l'estiu ja aquí, no hi ha res millor per gaudir del...\nLes pèrgoles per a jardí són un sistema d'ombreig que trobem tant a cases particulars com a jardins públics. La raó del seu ús generalitzat és que són una forma fenomenal d'afegir bellesa i funcionalitat a qualsevol espai exterior. Les pèrgoles per al jardí ens...\nEls tendals verticals són el complement ideal per a una pèrgola o fins i tot un porxo. Tant se val si tens un gran jardí o un petit pati. Tenir una pèrgola és una gran manera de crear un espai acollidor. La pèrgola és un sistema d'ombreig que ens protegeix de sol, el...


Santa Run - Joc Santa Run Gratis\nJoc Santa Run\nSi t'ha agradat Santa Run , no dubtis a provar un d'aquests jocs:\nTots sabem que els ratolins mai tenen suficient formatge, per això hauràs d'ajudar a saltar de plataforma a plataforma per agafar el màxim nombre possibles de trossos de formatge. El ratolí donarà grans salts, el teu només hauràs de moure-li d'un costat a l'altre per fer-li arribar fins a la plataforma que més et convingui. Tingues molt de compte amb els perills que et aniràs trobant.\nSi la teva passió són els cavalls amb aquest joc gaudiràs molt, podràs fer el teu mes del cavall per intentar batre el teu propi rècord. Ets una gran genet i el teu objectiu és intentar completar el recorregut en el menor temps possible i evitant llençar els obstacles o et restaran puntuació. Mou el teu cavall amb habilitat per donar els salts en el moment oportú i llençar el menor nombre de barres.\nEntretingut joc de plataformes on maneges al petit protagonista del joc per un estrany món on viuen els monstres de les crispetes de blat de moro. Dóna grans salts per moure't d'una plataforma a una altra i recollir tots els ous de drac que hi ha a la pantalla. Només si aconsegueixes recollir els ous podràs passar al següent nivell. Intenta sobreviure el màxim temps possible.\nAjuda a Santa a lliurar els regals en aquest boig joc de carreres. Corre pels carrers de la ciutat evitant tots els obstacles mentre intentes sumar tants punts com puguis. Esperem que gaudeixis d'aquest interminable joc de carreres amb temàtica nadalenca.\nNadal Conducció amb obstacles salts


Itinerari Ruta Balafiament | Ruta del Despilfarro\n1. Ampliació dels Corts Valencianes.\nTot el que està passant a València i al País Valencià passa pels Corts i la majoria absoluta de la qual gaudeix abusivament el Partit Popular des de fa tres legislatures.\n2. Dels Corts als barracons escolars passant per CIESGA.\nCreada per construir col·legis i complir el mapa escolar de la Comunitat no va aconseguir el seu objectiu. Més de 30 mil alumnes segueixen estudiant en barracons com els de el Col·legi 103 que visitarem.\n3. Per a la Visita del Papa el que faça falta!.\nPer a aquest gran esdeveniment el govern no va escatimar en despeses, ni segons els informes policials, en comissions.\n4. Església dels màrtirs de la “Croada Nacional” en les Naus Cross.\nNou temple dedicat als màrtirs del bàndol nacional, ja en funcionament i la rehabilitació en fase d’ampliació.\nL’America’s Cup i la imatge del luxe i l’oci elitista. Visita als “amarris” buits de l’America’s Cup. Regates a “cost 0”.\n5. Expansió urbanística de la Patacona.\nExcessiva construcció en aquest lloc prop de la platja, caiguda de les promocions i pisos deshabitats.\n6. El Cabanyal.\nLa ciutadania resisteix i fa propostes per a un barri habitable. Esmorzar de “xoriços a l’infern” en companyia dels veïns de “Salvem el Cabanyal-Canyamelar”\n7. Fórmula 1.\nGuanyen pocs, perdem tots.\n8. Nou Natzaret.\nModel d’expansió urbanística fallida, desèrtics solars abandonats i carrers buits.\nModel de vida sostenible arrasat per l’ampliació de la ZAL del Port.\nOn el poder fa pudor.\nEn la tristament famosa depuradora, on no es depuren responsabilitats polítiques ni econòmiques per part del poder polític governant.\n10. Del tancament del C.I “Principe Felipe” a l’Àgora i els sobrecostos de CACSA.\nDiners públics invertits en la CAC, la inacabada Àgora i el semi-tancament del Centre d’Investigació “Principe Felipe”.\n11. Futura i incerta Nova Escola Oficial d’Idiomes.\nTeòricament deuria haver obert les seves portes fa tres anys.\nCada curs es queden sense plaça més de 10.000 persones. L’actual és insuficient.\n12. Una “Nova Fe” en temps de privatitzaciones de la Sanitad Pública.\nNombrosos errades arquitectòniques, el malbaratament de recursos i els perills que amenacen el futur de la “Nova Fe” gestionada pels qui no tenen fe en la sanitat pública.\n13. Loft Ros-Casessis.\nEl somni hiperbòlic i especultatiu d’una ciutat moderna i innovadora. Cases que ningú habita, ningú compra i tots les paguem rescatant als bancs que les van finançar.\nL’engany d’una falsa política social de l’habitatge. Futurista polígon de 2800 habitatges destinats a el “negoci” de el “habitatge protegit”amb l’abandó dels seus promotors.\n15. “Quatre Tristes Torres” de la Modelo.\nVisita al nou Complex Administratiu 9 d’Octubre. Ampliació innecessària i dany al patrimoni històric-arquitectònic.\n16. Les ruïnes de el “Nou Estadi” del València C.F.\n“Pelotazo” urbanístic a favor d’un club esportiu privat que deixa sense espai públic esportiu a un barri molt populós.


El president de la Comissió de Deontologia del Col·legi de Metges destaca que la llei presenta molts aspectes positius si s’apliquen «correctament»\nUna infermera practica una ecografia, en una imatge d'arxiu. L.O.\nGirona | 21·05·22 | 17:38 | Actualitzat a les 08:33\nEra un dels compromisos de l’actual Govern i amb l’aprovació de l’esborrany, la nova llei de l’avortament comença a agafar forma. Els dos punts que han generat més debat són que a Espanya ja es podrà tornar a avortar a partir dels 16 anys sense el consentiment dels pares i les baixes laborals per a les persones que menstruen i tenen regles incapacitants.\nAra s’iniciarà la negociació parlamentària, i els partits hi podran presentar esmenes. La intenció del Govern espanyol és que quedi aprovat pel Congrés abans d’acabar l’any, però encara no hi ha una data concreta. De moment, està generant debat en diversos sectors, tant pel seu contingut com per les mesures destacades que finalment no s’han inclòs.\nEl ginecòleg i president de la Comissió de Deontologia del Col·legi de Metges de Girona, Joan Antoni Mulà, manifesta que el projecte de llei «aporta molts aspectes positius que, si s’apliquen de forma correcta, suposaran grans millores». D’entrada, Mulà destaca que es potencia molt l’«accessibilitat» a l’avortament en la sanitat pública i «feia temps que aquesta aposta era necessària». El ginecòleg recorda que hi ha moltes províncies on fa anys que no s’hi practica cap avortament i hi ha dones que «es veuen obligades a fer bastants quilòmetres per trobar un centre sanitari on poder-lo fer», admet. Sense anar tan lluny, recorda les dificultats que hi ha a Lleida per a dur a terme la interrupció voluntària de l’embaràs.\nRecentment, entitats feministes han denunciat que encara no és possible avortar quirúrgicament malgrat que Salut ho va assegurar, a través d’un acord amb la clínica Mi NovAliança de Lleida, a qui autoritzava a fer aquest procediment i que integrava al sistema públic per oferir el servei.\nRespecte a Girona, Mulà assegura que l’accessibilitat està «més garantida» i no hi ha hagut problemàtiques per a poder avortar. Tot i així, remarca que encara hi ha molts detalls per millorar i és important «prioritzar que cada vegada hi hagi més centres públics amb metges que practiquin la interrupció de l’embaràs, tant quirúrgic com farmacològic, en detriment als centres privats, on encara s’hi ha de recórrer massa».\n«Calen més recursos»\nPerquè la millora de l’accessibilitat sigui possible, Mulà manifesta que «fan falta molta més inversió a la sanitat pública per disposar de més personal i recursos per dur a terme aquestes pràctiques». De fet, matisa que «no és el mateix practicar l’avortament a les sis setmanes que a les setze, és un procediment que quan s’arriba a cert punt requereix rapidesa».\n«Durant el període que vaig ser cap del servei de ginecologia a l’hospital de Blanes no vam tenir cap problema per practicar avortaments, l’única pega va ser la manca de personal, que cada vegada va més en augment».\nUn altre aspecte que remarca Mulà és l’impuls de l’educació sexual en tots els àmbits, des de l’educatiu, centres penitenciaris i la formació sexual dels professionals, entre d’altres. Sobre aquest aspecte, també es repartiran gratuïtament productes de salut menstrual, com tampons, compreses o copa menstrual amb l’objectiu d’acabar amb la pobresa menstrual, així com píndoles anticonceptives. «Una altra mostra de millora en l’accessibilitat és la gratuïtat de la pastilla de l’endemà», afegeix el ginecòleg.\nLes baixes com a garantia\nRespecte a l’altre punt que ha generat més polèmica, les baixes laborals per menstruacions doloroses, el president de la Comissió de Deontologia recorda que aquest tipus de baixes «sempre» les hem fet, però «la principal diferència és que ara hi ha la garantia que es cobraran des del primer dia, fet que evitarà que hi hagi exclusions en alguns convenis laborals», matisa.\nAquesta mesura ha generat opinions adverses, com per exemple que es discrimina la dona i li redueix les possibilitats que la contractin pel fet de tenir aquest dret. Mulà admet que «per evitar aquesta discriminació, és important que les baixes estiguin ben acreditades amb els informes mèdics corresponents, només si es fan les coses ben fetes s’eviten abusos» i afegeix que «de totes maneres, aquests requisits ja es contemplen en el projecte de la nova llei».


L’Espai Gironès impulsa una campanya de Nadal de pintura solidària per lluitar contra la pobresa - El Gerió Digital\nCinc artistes pintaran quadres al centre comercial i se subhastaran\nDimecres, 26 de novembre de 2014 13:03h\nPresentació de la campanya, aquest matí a l'Espai Gironès\nRedacció / Alt Empordà, Alt Empordà / Salt\n"Aquest Nadal tu hi pintes molt! En la lluita contra la pobresa". Aquest és el lema de la nova campanya solidària de Nadal que el Centre Comercial Espai Gironès durà a terme a partir d’avui i fins al 5 de gener amb l’objectiu de recollir diners i destinar-los a Càritas per col·laborar en la seva gran tasca d’ajuda a les persones més necessitades. La campanya també té per objectiu recollir aliments per al Banc dels Aliments.\nEs comptarà amb la participació de cinc reconeguts artistes que cada dissabte, del 6 de desembre fins al 3 de gener, pintaran quadres a l’Espai Gironès i els oferiran per fer una subhasta benèfica en favor de Càritas Diocesana de Girona. La campanya té el suport de la reconeguda dibuixant i caricaturista catalana Pilarín Bayès, amb més de 800 llibres publicats, alguns d’ells traduïts a vuit idiomes. Avui han presentat la campanya el gerent del Centre Comercial Espai Gironès, Pau Jordà; el director de Càritas Diocesana de Girona, Ramon Barnera; i el president de la Fundació Banc dels Aliments de les comarques de Girona, Frederic Gómez Pardo, en un acte a l’Espai Gironès que ha comptat amb la presència de José Luís Pascual i Fernando Adam, dos dels pintors que participen en aquesta iniciativa solidària.\nL’artista que farà l’estrena, el 6 de desembre, és Josep Moscardó, que pinta al natural i capta la poètica de les coses quotidianes. El 13 de desembre hi haurà José Luís Pascual (retrat abstracte); el 20 de desembre, Perico Pastor (figura humana); el 27 de desembre, Fernando Adam (arquitectura onírica); i el 3 de gener Pep Montserrat (quadern viatge sobre Girona).\nSubhasta benèfica de quadres en favor de Càritas\nHi ha diferents opcions per col·laborar en la campanya. Una d’elles és participar a la subhasta benèfica dels quadres en favor de Càritas entrant al web www.espaigirones.com o al Facebook d’Espai Gironès, on s’indiquen els passos que s’han de seguir. La subhasta, que tindrà uns preus de sortida d’entre 600 i 2.500 euros depenent de l’obra, es tancarà el 16 de gener.\nTambé es pot aconseguir un pinzell solidari portant un quilo d’aliments al punt d’informació i amb fer una pinzellada a l’obra solidària situada al punt Tu hi pintes Molt o, en el cas de la mainada, participar al taller de pintura que es farà cada dissabte de 17:30h a 20:00h, per a edats de 4 a 10 anys. Una altra forma de col·laborar és fer-se un selfie davant el cartell Tu hi pintes molt! En la lluita contra la pobresa situat al Punt Solidari, i publicar-lo al perfil de cadascú a Facebook, Twitter o Instagram, amb el hashtag #TuhipintesEspai. Per cada 5.000 selfies que es rebin, l’Espai Gironès donarà 1.000 euros a Càritas.\nL’Espai Gironès també col·labora durant aquesta campanya de Nadal en la recollida de menjar per donar al Banc dels Aliments. A totes les activitats infantils organitzades a les instal·lacions hi haurà un punt on es podrà deixar els aliments. Del 6 al 24 de desembre es tornarà a portar al centre un Tió de grans dimensions, on la mainada podrà endur-se els seus obsequis i també es recollirà menjar per al Banc dels Aliments. Del 27 de desembre al 5 de gener tornarà el Rei Melcior, que recollirà les cartes de totes les nenes i els nens que s’apropin pel centre comercial. De la mateixa manera que l’any passat, els nens i nenes que ho vulguin li podran portar aliments.\nDel 6 al 24 de desembre, la mainada podrà confeccionar postals de Nadal per mitjà de diferents tècniques de pintura i se les podran endur a casa.\nL’Espai Gironès també col·laborarà amb la Marató de TV3. El diumenge 14 de desembre, de 10 del matí a 9 del vespre, s’ubicarà a la planta baixa una àrea on els visitants tindran l’oportunitat de sotmetre’s a diferents proves mèdiques i podran presenciar una demostració de com funciona un desfibril·lador. També hi haurà activitats per a la mainada. Els fons obtinguts s’entregaran a la fundació de La Marató. A les 19:00h actuarà la Xaranga DAMM-ER, a benefici de la Marató de TV3.


Cooperativisme, una raó de ser prioritària per a Catalunya\nBarcelona. Dissabte, 9 de Juliol 2016. 05:25\n"El cooperativisme és la base que justifica la nostra raó de ser" ha assegurat el president de la Confederació de Cooperatives de Catalunya, Perfecto Alonso durant l'acte central del Dia Internacional de les Cooperatives que té lloc el primer dissabte de cada mes de juliol. Tota una declaració d'intencions que més enllà de l'existencialisme recurrent, pretén desvelar sota el lema de la sostenibilitat "una manera de relacionar-se amb les persones, els mitjans i l'ambient." I és que el cooperativisme ja és molt més que un ideal anhelat, s'ha convertit en una realitat avalada pels serveis bàsics, el respecte ambiental, l'estat del benestar, el desenvolupament econòmic i el compromís amb la comunitat.\nPerò per si les paraules se les endugués el vent, quedem-nos amb les xifres: 4.572 milions d'euros del PIB, 43.236 llocs de treball, al voltant de 50.000 contractes d'auto abastiment de serveis bàsics, 89 escoles cooperatives o 25.000 habitatges cooperatius construïts en 25 anys, entre moltes altres. I per si això no fos prou motiu per justificar la seva raó de ser, la consellera de Treball Social i Família, Dolors Bassa ha avançat que "el cooperativisme ha d'anar a molt més, és prioritari pel nou país i per la república que volem."\nEl cooperativisme és part de la història viva de Catalunya. Una espurna que va prendre el 1842 quan un grup d'obrers va anar a l'Ajuntament com a signe de rebuig a la maquinització i en defensa del treball digne però que al no ser correspost, va fundar una cooperativa amb 200 euros. Una anècdota que lluny de perdre's en el temps, sap cap on va i com hi va.\nNavegar amb vents favorables\nParafrassejant Sèneca, Bassa ha recordat que les cooperatives saben cap on naveguen i això fa que els vents els hi siguin favorables de cara als valors de les persones al centre de l'economia. A tall d'exemple, un 71% dels ciutadans de Catalunya es mostren disposats a pagar un preu més elevat del producte que adquireixen sempre i quan aquest producte aporti un valor afegit. Més desenvolupament sostenible, més ocupació estable i més igualtat d'oportunitats, tant per riquesa com per gènere.\nI malgrat que els pressupostos del 2016 no han pogut enlairar el vol a favor de les cooperatives ni de la despesa social, la Generalitat i l'Ajuntament de Barcelona aposten per la construcció pionera i la consolidació del procés de cooperativisme. Més qualitat de vida i més qualitat del medi en un context de millor gestió democràtica.\nObjectius lluny del mil·lenni\nEls objectius del mil·leni cauen lluny i vistos amb retrospectiva, saben a poc. Sempre es pot aspirar a més i és per això que les Nacions Unides han aprovat un conjunt d'objectius "transversals i globalitzats" que passen per eradicar la pobresa, protegir el planeta, fomentar el benestar i assegurar la prosperitat per a tots com a part d'una nova agenda de desenvolupament sostenible.\nPerò per a tot plegat, es necessita "una cooperació inclusiva dels actors que formen la realitat", segons ha assegurat el president de l'Associació per a les Nacions Unides a Espanya, Eduard Sagarra. Una actitud globalitzada per un repte global que repercuteix a tothom i del qual tothom n'és corresponsable.\nInforme territorial La recuperació econòmica s'estén a Barcelona, però la població s'estanca Víctor Costa\nExcel·lència Sostenible Economia circular: mite o responsabilitat? Víctor Costa


El nombre d'hipoteques constituïdes sobre habitatges cau un 24% a Balears el setembre després de dos mesos de pujades\nActualizado 25/11/2009 13:54:48 CET\nEl nombre d'hipoteques constituïdes sobre habitatges ha caigut a Balears en el mes de setembre un 24 % en termes interanuals, amb 1.336 immobles, respecte dels 1.758 de l'any passat. Així, es trenca la tendència positiva en què va entrar el mercat immobiliari de les Balears el mes de juliol passat, quan després de 24 mesos de descensos ha registrat un increment en el nombre d'hipoteques constituïdes sobre habitatges.\nAixí, el setembre el nombre d'hipoteques també ha caigut en relació amb el mes d'agost (8,6 % menys) i al mes de juliol (22,5 % menys). En el conjunt nacional també s'han registrat descensos interanuals, del 4,2 %, amb de 62.411 crèdits hipotecaris.\nEl capital prestat per a aquest tipus d'hipoteques va superar els 180 milions d'euros, amb un descens interanual del 29,5 %, mentre que l'import mitjà de les hipoteques ha baixat el setembre un 7,17 % en relació amb igual mes del 2008, fins a situar-se en 135.223 euros, respecte dels 145.671 de l'exercici precedent.\nEn el novè mes de l'any es van cancel·lar a les Balears 1.095 hipoteques, un 27,9 % menys que el setembre, de les quals 38 eren sobre finques rústiques, 585 sobre habitatges (38,7% menys), 25 sobre solars i 447 sobre altres finques urbanes. Alhora, 1.005 finques van patir canvis en les condicions de la seva hipoteca, un 16% % més.\nFinalment, Balears ha registrat el setembre 295 finques amb hipoteca constituïda per cada 100.000 habitants l'agost, un 11,9 % menys que el 2008.\nRESTA DEL PAÍS\nEn el conjunt nacional el nombre de finques amb hipoteca constituïda per cada 100.000 habitants ha estat més gran a Múrcia (426) i Comunitat Valenciana (365). Astúries i Galícia van presentar les taxes de variació positiva més elevades (27% i 17,6%, respectivament), mentre que les evolucions més negatives es van donar a La Rioja (-53,2%) i Cantàbria (-21,2%).\nLes comunitats autònomes amb major import mitjà hipotecat el setembre han estat Madrid (171.789 euros) i El País Basc (166.493 euros). L'única comunitat que va presentar taxa de variació positiva ha estat Aragó (13%), mentre que les que van mostrar les evolucions més negatives han estat Castella i Lleó (-31,2%) i Andalusia (-28,4%).\nFinalment, les comunitats en les quals el nombre de finques amb canvis en les seves condicions per cada 100.000 habitants ha estat més gran a Comunitat Valenciana (336) i Regió de Múrcia (287), mentre que Comunitat Valenciana i Múrcia les que van tenir major nombre d'hipoteques cancel·lades registralment per cada 100.000 habitants, amb 188 i 150, respectivament.


AMPA Institut Nou de Girona: 2015\nPublicat per AMPA Nou Institut de Girona a dilluns, de desembre 21, 2015 Cap comentari:\nEl proper dilluns a la tarda, abans de la Funció de Nadal, posarem a l'institut una parada de decoracions nadalenques. Seran les mateixes que tant d'èxit van tenir a la Fira de Nadal de la plaça Ciutat de Figueres.\nVolem compartir-les amb vosaltres i, de passada, recollir més diners per ajudar a l'institut en la compra de material.\nEsperem vendre-les totes!\nPublicat per AMPA Nou Institut de Girona a dissabte, de desembre 19, 2015 Cap comentari:\nFira de la Joguina i Tallers de Nadal 2015\nAquest matí s'ha celebrat a la plaça Ciutat de Figueres la IV Fira de Nadal i de la Joguina en bon estat. És la nostra primera participació i ha estat un èxit. Moltes gràcies a tothom!\n* als nois i noies que participàveu en el Programa de Voluntariat de l'Institut,\n* als pares i mares que heu ajudat en l'organització de la parada de joguines i dels tallers,\n* a totes les famílies que vàreu aportar joguines,\n* a l'Associació de Veïns per la xocolata calenta que ens ha ajudat a fer passar el fred,\n* i a tots els participants a la festa!!!\nGràcies a la feina de tots i totes hem pogut recollir un total de 253,79€ que donarem íntegrament a l'institut per a la compra de material.\nPublicat per AMPA Nou Institut de Girona a diumenge, de desembre 13, 2015 Cap comentari:\nEtiquetes de comentaris: 2015-2016, Festes, Montilivi\nPublicat per AMPA Nou Institut de Girona a dimecres, de desembre 09, 2015 Cap comentari:\nIV Fira de Nadal i de la joguina en bon estat\nNosaltres hi serem organitzant un taller de manualitats. Una colla de nois i noies voluntaris ajudaran als més menuts a fer felicitacions i decoracions nadalenques. En aquesta ocasió es farà pagar un preu simbòlic per manualitat. Els diners recollits es destinaran a comprar material per a l'institut.\nTindrem també una paradeta on vendrem les joguines que ens heu fet arribar.\nEtiquetes de comentaris: 2015-2016, Activitats, Ajuntament, Festes, Voluntariat\nPublicat per AMPA Nou Institut de Girona a dimarts, de novembre 17, 2015 Cap comentari:\nA la xarxa, que no t'enganyin!\nEtiquetes de comentaris: 2015-2016, Ajuntament, Xerrades\nEtiquetes de comentaris: 2015-2016, Montilivi\nXerrada: Viure, aprendre i treballar en un món digital\nPublicat per AMPA Nou Institut de Girona a dilluns, de novembre 02, 2015 Cap comentari:\nCastanyada al barri!\nSi encara no us heu atipat de castanyes i voleu combinar-les amb unes bones sardanes, us esperem a la Castanyada del Barri de Montilivi!\nEtiquetes de comentaris: 2015-2016, Activitats, Montilivi\nLa Comissió de Participació de l’Institut Nou de Girona, de la qual formen part representants dels professors i de l’AMPA, ha engegat un Programa de Voluntariat dirigit als alumnes del centre.\nL’objectiu bàsic d’aquest programa és fomentar el voluntariat entre els nois i noies i fer-los descobrir la importància de l’altruisme, l’empatia, la solidaritat i la cooperació.\nSi en voleu conèixer més detalls, cliqueu el següent enllaç.\nPrograma de Voluntariat Institut Nou de Girona\nEtiquetes de comentaris: 2015-2016, Activitats, Voluntariat\nTallers Espai d'Estudi\nEl curs ha començat també als Químics- Espai Jove. Com el curs passat continuarem informant-vos dels tallers que creiem poden ser del vostre interès. Us recordem que us podeu subscriure al Butlletí de Joventut de Girona i rebreu directament la informació de l'oferta d'activitats.\nPublicat per AMPA Nou Institut de Girona a dissabte, d’octubre 03, 2015 Cap comentari:\nDes de l'Institut ens han passat la llista del material que necessitaran els nostres fills i filles:\nPublicat per AMPA Nou Institut de Girona a dimarts, de juliol 28, 2015 Cap comentari:\nEtiquetes de comentaris: 2015-2016, material\nAquesta és l'oferta d'activitats extraescolars de cares al curs vinent. Per tots els casos necessitem un mínim d'inscrits per poder-les tirar endavant.\n* L'inici de les activitats serà el mes d'octubre.\n* Els preus són trimestrals.\nCom ja és habitual, utilitzarem un formulari per a les preinscripcions. Si a hores d'ara teniu clara alguna activitat podeu anar omplint el formulari i ens ajudareu a fer una previsió. En qualsevol cas podreu fer les vostres preinscripcions fins el 15 de setembre.\n(formulari inactiu); per qualsevol consulta, envieu-nos un mail ampanig@gmail.com\nPublicat per AMPA Nou Institut de Girona a dijous, de juliol 23, 2015 Cap comentari:\nEtiquetes de comentaris: 2015-2016, Activitats, Formulari\nLes famílies que tindreu fills o filles a 2ESO i no ens vau entregar l'imprès de recollida de llibres a final de curs haureu d'abonar la segona quota de llibres completa de 142.18€ si voleu també samarreta o de 136.18€ si no us cal.\nAquesta segona quota s'hauria d'ingressar abans del 13 de setembre.\nAquesta és la llista dels llibres per als alumnes de 2n d'ESO.\nPer tal de fer efectiva la comanda és imprescindible que ompliu el formulari que trobareu més endavant abans de final de mes, independentment de si heu fet o no els ingressos corresponents. Al formulari se us demana si us cal o no una samarreta i també hi teniu un apartat d'observacions per informar-nos de si algun llibre no us l'hem de demanar.\nRebreu ben aviat un correu personalitzat en el que se us informarà de l'import de la vostra darrera quota en funció dels llibres que vau aportar al Programa de Reutilització.\nVosaltres mateixos podreu restar d'aquestes quotes l'import del material que no us convingui a l'hora de fer l'ingrés corresponent. Com que hi ha molts imports d'abonament diferents, no podreu fer l'ingrés per caixer utilitzant el número d'entitat. Haureu de fer una transferència o l'ingrés per finestreta.\nPublicat per AMPA Nou Institut de Girona a dimecres, de juliol 22, 2015 Cap comentari:\nCom cada any, l'Associació de Veíns de Montilivi ha organitzat una colla d'activitats: guitarra, pilates, sevillanes, balls de saló..., Us deixem el tríptic per si hi voleu fer una ullada.\nAl juny ja hi va haver un període d'inscripcions però el mes de setembre, del 7 al 17 hi ha un segon termini. Cliqueu a sobre de la imatge i hi trobareu més informació.\nPublicat per AMPA Nou Institut de Girona a divendres, de juliol 17, 2015 Cap comentari:\nXerrada: Viure, aprendre i treballar en un món dig...


La lesió al turmell permet a Luis Suárez no anar a la Xina - Regió7\nLa lesió al turmell permet a Luis Suárez no anar a la Xina\nL'uruguaià, que estarà dues setmanes de baixa, no viatja amb la selecció\n18·03·19 | 20:39\nLuis Suárez celebra el seu gol al Villamarín, abans de lesionar-se RAÜL CARo/EFE\nLuis Suárez estarà entre 10 i 15 dies de baixa i no es desplaçarà, per tant, amb la selecció uruguaiana que ha de disputar la Xina Cup. El club blaugrana va confirmar ahir al matí, en un comunicat oficial, que el jugador té un esquinç al turmell dret, lesió que es va fer als darrers minuts del partit que el FC Barcelona va guanyar al camp del Betis (1-4), amb tres gols de Messi i un de Suárez, a la segona part. El davanter centre uruguaià va ser substituït, al minut 88, pel brasiler Coutinho.\nEl proper partit del Barça no es disputarà fins dissabte dia 30 de març, quan rebrà l'Espanyol (a les 16.15 hores) al Camp Nou. Luis Suárez, que farà la recuperació a les instal·lacions del club i sota la supervisió dels serveis mèdics, ja podria estar disponible. Valverde, si no ho veu clar, també el podria reservar de cara a una jornada de lliga que serà intersetmanal, en aquest cas el dimarts 2 d'abril, al camp del Vila-real. El dissabte 6 rebrà l'Atlètic de Madrid, ara a deu punts del Barça a la lliga, i després es disputarà ja el partit d'anada de Lliga de Campions, a Old Trafford, amb el Manchester United, que és programat per al 10 d'abril.\nSuárez s'estalvia haver d'anar amb la seva selecció fins a la ciutat xinesa de Nanning, a la regió sud de Guanxi. Divendres, Uruguai s'enfrontarà a Uzbekistan i dilluns se les haurà amb el vencedor del partit entre Xina i Tailàndia.\nLeo Messi sí que jugarà aquests dies amb l'Argentina: divendres davant Veneçuela, a Madrid, i el dimarts 26 a Tànger, amb Marroc.


Cerimònia d’entrega dels Premis Nacionals de Cultura 2017 - Sant Cugat Informa!\nInici » Notícies » Notícies Generals » Cultura » Cerimònia d’entrega dels Premis Nacionals de Cultura 2017\n15 Juny 2017 a 10:00\nCerimònia d’entrega dels Premis Nacionals de Cultura 2017\nReivindicació per una cultura lliure i en constant moviment\nAhir al vespre Josep Cots, Maria Espeus, la Fundació Apel·les Fenosa, Joan Francesc Mira, Hèctor Parra, Raimon, Carles Santamaria, el Secretariat de Corals Infantils de Catalunya (SCIC), Albert Serra i Emma Vilarasau van rebre el Premi Nacional de Cultura 2017, la distinció més rellevant en l’àmbit de la cultura, que atorga cada any el Consell Nacional de les Arts i la Cultura (CoNCA).\nEls premis reconeixen personalitats i entitats catalanes que han contribuït i contribueixen a enriquir la nostra cultura ja sigui per la labor intel·lectual, artística o d’identitat compartida que desenvolupen.\nL’acte de lliurament ha tingut lloc al Teatre Municipal La Sala de Rubí i la cerimònia ha estat presidida pel M. Hble. Sr. Carles Puigdemont, president de la Generalitat, acompanyat pel conseller de Cultura, l’Hble. Sr. Santi Vila; l’alcaldessa de Rubí, l’Il·lma. Sra. Ana María Martínez i el Sr. Carles Duarte, president del CoNCA.\nLluís Danès n’ha assumit la direcció artística i l’actriu Miranda Gas, la conducció i, de fet, l’escenografia i les actuacions que hi han tingut lloc no han deixat mai d’evocar el paral·lelisme entre vent i cultura. El cantautor Roger Mas, acompanyat pel pianista Xavi Lloses, un cor de nens cantaires del SCIC i dues ballarines de l’Esbart Dansaire de Rubí, ha interpretat com a obertura el tema “Veles e vents” de Raimon, que enguany deixa els escenaris. El músic islandès instal·lat a Catalunya, Halldór Már, ha finalitzat la cerimònia amb la cançó en anglès “El vent”, també de Raimon. El conjunt femení Las Migas, que han cantat “He mirat aquesta terra”, ha afegit el contrapunt musical de la vetllada en el moment dedicat a recordar les persones de l’àmbit cultural que ens han deixat aquest any.\nDiversos premiats han al·ludit a la lluita i al risc que han fet o fan front, des de la seva tasca o pràctica cultural. En aquest sentit, Antoni Gálvez, coordinador general adjunt del SCIC ha volgut agrair “a les persones que ara fa cinquanta anys van posar les bases de la federació, perquè llavors posar nens i nenes junts, cantant en català, era una provocació”. Hector Parra ha destacat que “fer música clàssica contemporània és ara un acte de resistència” i Josep Cots ha recordat que “el risc és una necessitat vital de l’ànima”, així com la seva dedicació al món de l’edició en català.\nLa Fundació Apel·les Fenosa, en boca del seu president i alcalde de El Vendrell, Martí Carnicer, ha recordat la figura de l’artista que li dóna nom i ha convidat al públic a visitar el taller-museu de la localitat tarragonina. El cineasta Albert Serra ha subratllat la dimensió “divertida i interessant” que el “filtre de la cultura aporta a la vida”.\nAmb un acudit, Joan Francesc Mira ha agraït el premi, tot mencionant que “és fonamental que una societat i un país presti reconeixement als seus propis creadors”; mentre que Carles Santamaria, que ja fa 35 anys que es dedica al còmic, s’ha dirigit al president Carles Puigdemont i al conseller de Cultura Santi Vila: “en època de desconnexions, no desconnectin del còmic. Un gran poder comporta una gran responsabilitat”.\nEmotives han estat les paraules de la fotògrafa Maria Espeus que no s’ha pogut estar d’elogiar un altre premiat, Raimon, que, amb un toc d’humor, ha deplorat que “ni el president ni la vicepresidenta del Govern espanyol no hagin vingut a cap dels dotze recitals” que el cantautor ha dut fet durant el passat mes de maig. Emma Vilarasau ha destacat el poder i la estima que té per les paraules. “He tingut la sort de treballar en català tota la vida”, ha afirmat.\nEl president de la Generalitat, Carles Puigdemont, ha reivindicat el paper fonamental de la cultura en la nostra societat i ha assegurat que encara “no li hem retornat tot el que ha fet”. “A aquesta obra ingent que ens ha salvat mots i esperit li devem justícia, reconeixement i respecte. La cultura ens ha salvat com a societat viva, desperta i esperançada, que avui té una vocació imparable de contribuir al món a través de la creació més genuïna”, ha destacat.\nDurant l’acte, també s’ha fet menció a altres figures cabdals de la cultura a Catalunya ja desaparegudes, entre d’altres, s’ha recordat el centenari de la mort d’Enric Prat de la Riba,i els vint-i-cinc anys de la de Joan Fuster.\n#CoNCA #Cultura 2017


L'Hospitalet Atletisme destaca en el Campionat d'Espanya sub-20\nL’Hospitalet Atletisme va aconseguir tres medalles al Campionat d’Espanya sub20 celebrat a Monzón, on hi van participar set atletes del club. Aina Ramos, Joaquim Rodríguez i Andrey Lavila van ser els atletes aconseguint un metall, tots tres amb la plata.\nL'hospitalet Atletisme arrassa al Campionat Absolut de Catalunya\nL’Hospitalet Atletisme va aconseguir tretze medalles al Campionat Absolut de Catalunya celebrat a Igualada, acabant segon en recompte de punts global en tota la jornada. Cal destacar, a més, que l’or de Sara Gallego també va portar el rècord de Catalunya absolut de 400mll, amb marca de 53.12s.\nEl equipo cayó en la final con el RC Sitges por un claro 36 - 0 y no pudo repetir el éxito de la temporada 2016 - 17\nJosé Juan Cuesta d'Abrera es proclama campió del Masters de Frontenis Olímpic de Catalunya\nJosé Juan Cuesta, integrant del Club Frontenis Abrera, s'ha proclamat campió del Masters de Frontenis en modalitat Olímpica, on participaven 3 jugadors del club abrerenc. Cuesta ha format parella amb Biel Vaghi, del Club Natació Terrassa, i tots dos es van imposar a la final a la dupla formada per Albert Domínguez i Joaquim Mendiola per 25-14.\nLa Diputació dissenya un manual per organizar esdeveniments esportius segurs\nLa Diputació de Barcelona ha publicat en format digital un manua per ajudar els responsables d’esports del món local a dissenyar els esdeveniments esportius del seu municipi amb les mesures necessàries per garantir les condicions de seguretat i prevenció.


Informatiu Balear - 07/05/19 - RTVE.es\nAvui s'ha presentat el projecte per construir la planta d'hidrogen renovable més gran d'Europa.\nEls hotelers mallorquins mantindran la seva inversió a Cuba tot i la incertesa creada per l'aplicació de la llei Helms-Burton.\nEls sindicats critiquen la manca de seguretat a l'aeroport de Palma després de la mort d'una ajudant de seguretat.\nEl GEN-GOB informa a escolars a Eivissa sobre els plàstics a la mar, una de les principals amenaces ambientals.\nLes Balears mantenen el mateix nombre de banderes blaves que l'any passat, 44.\nDemà debuta Rafa Nadal a l'Obert de Madrid. S'enfrontarà al canadenc Félix Auger-Aliassime, número 30 del rànquing mundial.\nAl temps, avui tenim cels bastant descoberts amb 9 graus de mínima i 20 de màxima. Demà no hi haurà gaires canvis. El vent seguirà bufant del sud, sobretot de Llebeig, i els termòmetres pujaran lleugerament.\nver más sobre "Informatiu Balear - 07/05/19" ver menos sobre "Informatiu Balear - 07/05/19"\n> Informatiu Balear - 07/05/19


PRINCIPALS INTOXICACIONS DOMÈSTIQUES EN ELS NOSTRES GATS - El portal del Montseny\nDins de casa, els nostres gats conviuen amb productes que poden ser perillosos per la seva salut: aliments, fàrmacs, flors, plantes…A continuació us nombrem aquells que cal tenir lluny del seu abast i us expliquem què poden causar i com actuar. Recordeu que els gats són peluts molt curiosos!\nParacetamol, Ibuprofè i Aspirina: són antiinflamatoris que mai falten a la nostra farmaciola i que utilitzem amb facilitat. Podem pensar que si ens treu el dolor a nosaltres, per què no al nostre gat? Compte! el que serveix per nosaltres no sempre serveix per ells i, en aquest cas, el paracetamol, l’ibuprofè i l’aspirina són altament tòxics podent produir: vòmits, debilitat, producció excessiva de saliva, cianosi (color blau en mucoses) i dificultat respiratòria, o bé, úlceres en estómac i dany en ronyons.\nPermetrina: és un antiparasitari utilitzat en el control de puces i paparres en gossos. Per error o desconeixença, l’ús d’una pipeta de gos en el nostre gat, tot i en quantitats petites, produeix una intoxicació greu que pot arribar a causar-li la mort, veient primer producció excessiva de saliva, vòmits, excitació, dificultat respiratòria, tremolors i convulsions. Si a casa tenim la sort de tenir gos i gat, vigileu quan poseu la pipeta al vostre gos ja que el gat pot llepar-li, sempre fer-ho en moments que els puguem mantenir separats!\nEscombraries: la intoxicació es produeix per ingerir menjar en mal estat que porta bactèries i aquestes alliberen toxines afectant al sistema digestiu i sistema nerviós. Podem veure: vòmits, diarrees fins i tot amb sang, febre, deshidratació, espasmes musculars i convulsions.\nXocolata: el xocolate té teobromina, que estimula el sistema nerviós i que als gats els hi és molt difícil d’eliminar. Podem veure: vòmits, diarrees, nerviosisme, tremolors musculars, cianosi, hipertensió, convulsions, coma i mort. El mateix podríem veure si el nostre gat prengués Cafeïna.\nCeba, all i porro: són aliments que porten tiosulfat, compost que trenca els glòbuls vermells produint una greu anèmia. Veurem: debilitat, falta de gana, vòmits, dificultat per respirar, mucoses pàl·lides o groguenques.\nAlvocat: conté una substància anomenada Persina que pot arribar a ser tòxica. Tot i que no es coneix ben bé el seu mecanisme, per la presència de Persina i l’alt contingut en greix, es desaconsella donar-li als nostres gats. Els símptomes que veuríem serien digestius (vòmits i diarrees).\nHi ha moltes varietats d’interior i exterior, que els nostres gats poden només rosegar i ser tòxiques. Els símptomes poden ser molt diversos: problemes de pell només pel contacte amb la planta (dermatitis, irritació pell i ulls, picors, butllofes), vòmits, diarrees, debilitat, excés de salivació, dificultat respiratòria, espasmes musculars, convulsions i mort.\nAlgunes de les més comuns i tòxiques són:\nFlor de nadal, Eucaliptus, Lliris (plantes del gènere Lilium), Lliri de dia (gènere Hemeroticallis), Heures, Begònies, Tulipes, Azalees, Hortènsies, Jacint, Llorer Aloe vera\nEn qualsevol dels casos anteriors el nostre gat podria patir una intoxicació greu, per la qual cosa, davant la sospita cal dirigir-se al veterinari el més aviat possible i comentar el possible tòxic que ha pogut ingerir per tal que rebi l’antídot o el tractament de suport necessari.\nAra ja coneixeu algunes de les coses que hem d’evitar tenir a l’abast del nostre pelut i així no fer certa l’expressió: “la curiosidad mató al gato”.\nabril 27, 2021 abril 27, 2021 452\nenero 27, 2021 410\nnoviembre 26, 2020 453\noctubre 28, 2020 343\nagosto 19, 2020 338\njulio 3, 2020 360\nmayo 13, 2021 mayo 26, 2021


Assegureu-vos de crear un “ disc amb etiqueta Sun” al vostre disc d'arrencada. Aquest és l'únic esquema de particions què entén la PROM del OpenBoot, i és l'únic esquema amb el que es pot arrencar. La tecla s s'utilitza al fdisk per crear etiquetes de disc de Sun.\nÉs més, als discs SPARC, assegureu-vos que la vostra primera partició al vostre disc d'arrencada comença al cilindre 0. Mentre açò en necessite, també significarà que la primera partició contindrà la taula de particions i el bloc d'arrencada, que és als primers dos sectors del disc. La partició d'intercanvi no s'ha de posar a la primera partició del disc d'arrencada, ja que les particions d'intercanvi no conserven els dos primers sectors de la partició. Allí podeu utilitzar particions Ext2 o UFS; aquestes deixaran la taula de particions i el bloc d'arrencada sols.\nTambé es recomana que la tercera partició ha de ser de tipus “Disc complet” (tipus 5), i contenir el disc complet (des del primer cilindre fins l'últim). És tan sols una convenció de les etiquetes dels discs de Sun, i ajuda al carregador SILO a tenir-ho present.


Convocatòria de la desena edició dels Premis a les Millors Iniciatives Empresarials\nFebrer 19, 2009 - Premis\nLa Diputació de Barcelona convoca la desena edició dels Premis a les Millors Iniciatives Empresarials. El termini de presentació de sol·licituds finalitza el 11 de març de 2009 . Objectius…\nFebrer 18, 2009 - Premis\nLa Xarxa de Trampolins Tecnològics d’ACC1Ó CIDEM|COPCA posa en marxa el 9è Concurs d’Idees de Negoci. Objecte: Contribuir a fomentar l’esperit emprenedor i la cultura de la innovació entre els…\nPremi Humbert Torres de divulgació científica\nGener 23, 2009 - Premis\nConvocant: Fundació Pública Institut d’Estudis Ilerdencs Objectiu: Divulgar idees, teories o pensaments de qualsevol de les branques del saber. Termini de sol·licitud: 06/03/2009 Dotació: 5.000 euros Informació convocatòria : Bases…\nPremis a la Competitivitat Empresarial\nGener 14, 2009 - Premis\nPremis de la Generalitat de Catalunya a la Competitivitat Empresarial Convocant: Generalitat de Catalunya Termini de sol·licitud: 20/03/2009 Informació convocatòria : DOGC núm. 5279 de 16/12/2008 Font: FCRI\nPremi Emprendedores 2009\nGener 8, 2009 - Premis\nLa Fundación everis convoca el premi Emprendedores 2009, amb l’objectiu que permeti el finançament d’un projecte empresarial que sigui viable, innovador i que generi valor a la societat. La dotació…\nOctubre 9, 2008 - Premis\nTal i com ens informa el butlletí de la FCRI, s’ha obert la convocatòria per atorgar els “Premios Nacionales de Investigación“. Convocant: Ministerio de Ciencia e Innovación Termini de sol·licitud:…\nPremis Sant Jordi 2009 de l’IEC\nOctubre 6, 2008 - Premis\nTal i com ens informa RECERCAT, el butlletí electrònic de la recerca a Catalunya, l’Institut d’Estudis Catalans (IEC) lliura des de l’any 1914 els Premis Sant Jordi per distingir les…\nJuliol 22, 2008 - Premis\nTal i com ens indica el butlletí d’actualitat de Barcelona Activa, el Departament d’Agricultura, Alimentació i Acció Rural (DAR) ha convocat el Premi a la Innovació Tecnològica Agrària (PITA) corresponent…\nL’alcalde de Terrassa, Pere Navarro, i el diputat de desenvolupament econòmic de la Diputació de Barcelona, Teo Romero, lliuraran els Premis a les Millors Iniciatives Empresarials 2008 el proper dijous dia…\n« Entrades anteriors 1 … 7 8 9 10 11 12 13 Entrades següents »


Artadi serà la número dos de la llista de Forn a Barcelona i Munté la tres\nBarcelona. Diumenge, 10 de Març 2019. 11:58\nActualitzat: Diumenge, 10 de Març 2019. 13:51\nAquest diumenge la consellera Elsa Artadi ha confirmat que serà la número dos a la llista de JxCat a Barcelona que encapçalarà Joaquim Forn, en aquests moments en presó preventiva per l'1-O. Per altra banda, ha estat el president del PDeCAT, David Bonvehí, qui ha informat que Neus Munté serà la número tres d'aquesta llista.\nEls anuncis s'han fet després que tant el PDeCAT com JxCat es reunissin a l'hotel Hesperia Tower (l'Hospitalet) per abordar, sobretot, les llistes dels comicis del 28-A. Un debat que el partit ha afrontat molt dividit entre el sector proper al president a l'exili Carles Puigdemont i l'entorn de Marta Pascal, que té majoria en l'executiva del partit.\nAquest últim sector, ha avalat que el president de la Crida i del grup de JxCat, Jordi Sànchez, així com els presos Jordi Turull i Josep Rull, encapçalin la candidatura per Barcelona, Lleida, Tarragona, respectivament. L'advocat Jaume Alonso-Cuevillas, per la seva banda, liderarà les llistes al Congrés per Girona mentre que Lluís Puig estarà de número u a Barcelona pel Senat.\neleccions 28-A Cuevillas, candidat de JxCat per Girona Alba Solé Ingla


CCOO escalfa motors amb la vaga feminista del 8 de març com a fita en la seva ofensiva mobilitzadora\nJavier Pacheco i Unai Sordo participen en una multitudinària assemblea de sindicalistes en què han cridat a l’acció per recuperar capacitat adquisitiva per als treballadors i a tancar la bretxa salarial contra les dones\nImatge panoràmica de l’assemblea de CCOO a Sant Adrià\nL’assemblea de delegades i delegats de CCOO celebrada a Sant Adrià de Besòs ha tingut dos colors. Un és el tradicional del sindicat: el vermell de les reivindicacions obreres i el segon ha estat el lila de les reivindicacions de la dona, que han planat durant tota la reunió amb la vaga de dues hores per torn convocada pel pròxim 8 de març. Per engegar la maquinària ha comptat amb el secretari general de Catalunya, Javier Pacheco i amb el líder estatal, Unai Sordo.\nL’assemblea s’ha pensat també com un mecanisme per impulsar l’orgull de pertinença al sindicat. Així, la intervenció de la responsable d’organització, Montse Ros, ha emfasitzat en el liderat del sindicat i la importància de la militància en l’impuls del canvi social. Ha recordat que CCOO és el principal sindicat a Catalunya i a Espanya i ha fet també una crida a la mobilització per evitar que «el món ens passi per sobre».\nJavier Pacheco, secretari general de CCOO de Catalunya sintetitzava a l’inici de la trobada els objectius de la reunió: «tenim clar que cal lluitar contra la precarietat i la temporalitat, que tenen rostre de dona. Hem de trobar espais per lluitar contra l’assetjament sexual a la feina, la violència masclista, contra la segregació d’origen. Hem de ser capaços d’impulsar marcs d’igualtat també més enllà de les empreses i traslladar-ho a la societat amb la negociació col·lectiva», afirmà.\nPacheco s’ha referit també als espais de negociació que hi ha oberts «per fixar els criteris de negociació, tan pel que fa a salaris com respecte a condicions de treball». Per tant, el líder català de CCOO ha reivindicat «la tensió necessària que han de dur amb la seva participació i mobilització els treballadors i treballadores».\nPer aquest motiu, Pacheco ha recordat que CCOO, junt amb UGT a Catalunya han convocat per al 8 de març una vaga de dues hores per torn «per confluir la reivindicació sindical amb la societat civil en una mobilització que ha de lluitar per una societat d’iguals entre dones i homes», ha assegurat.\nJavier Pacheco i Unai Sordo, es fotografien amb dues sindicalistes de CCOO foto: Tomeu Ferrer\nSalari mínim de 1000 euros als convenis\nUnai Sordo, secretari general estatal de CCOO ha emmarcat l’assemblea en l’aposta «d’un sindicalisme de proximitat», ha dit. La idea és situar els recursos del sindicat allà on són més necessaris: «en els centres de treball, i també on es dóna la precarietat múltiple en aquests llocs de treball».\nSordo ha recordat: «en termes macroeconòmics estem sortint de la crisi, però ho estem fent en termes de cada cop més desigualtat», ha afirmat: «Espanya produeix els mateixos béns i serveis que abans de la crisi però no hem recuperat el milió de llocs de treball que s’han perdut».\nEntre els anys 2008 i 2017 els salaris han perdut més d’un 7% de poder adquisitiu. Unai Sordo ha advocat per donar un impuls als salaris no només per una qüestió de justícia social sinó per eficàcia econòmica. En aquest sentit, ha plantejat una negociació col·lectiva a l’ofensiva en tots els àmbits.\nEl secretari general de les CCOO d’Espanya ha recordat que la bretxa salarial en aquest àmbit arriba al 30%. Ho ha explicat entre altres motius perquè un 75% del treball parcial no voluntari l’ocupen les dones. Per aquest motiu ha insistit a cridar a la mobilització el 8 de març, una jornada que ha de ser històrica, per la conjunció entre la lluita sindical i la cívica contra la discriminació de les dones, ha dit.\nParlant d’aspectes més concrets, Unai Sordo ha defensat la proposta dels sindicats de situar el salari mínim dels convenis en 1000 euros. En aquest sentit ha recordat que l’acord amb el Govern central ja situa un salari mínim interprofessional en 820 euros en 14 pagues, cosa que deixa el salari a 12 mesos en 992 euros, per la qual cosa considera que no hi hauria excusa per situar el salari dels convenis en els 1000 euros reivindicats. La pujada de salaris l’ha defensat no només amb criteris de justícia sinó d’eficàcia. Segons la seva visió, Espanya ha d’impulsar els sous a l’alça per preveure canvis macroeconomics que perjudiquin l’economia general: «fins ara hem tingut el vent d’esquena però pot passar que bufi el vent de cara i llavors caldrà l’impuls dels salaris per incentivar el consum».\nEn l’assemblea s’han escoltat les veus de treballadors que tenen en marxa reivindicacions als seus sectors o empreses que negocien actualment els seus convenis o que tenen conflictes vius en els seus àmbits. També s’ha fet un sentit homenatge a l’històric líder, Marcelino Camacho, que hauria fet 100 anys aquestes dates.\nassemblea CCOO Catalunya\nCCOO alerta les patronals a no desdir-se dels acords…\nCCOO: estem preparats per passar a l’ofensiva\nJavier Pacheco, nou secretari general de CCOO amb un…\nPacheco clou el congrés instant CCOO a canviar el…